gueret mapa - Tienda Mapas Colombia
gueret mapaMedida 85 cm (lado pequeño)
← la rochelle mapa
limoges mapa → Ditiro 21 | Beibele Inthaneteng | Phetolelo ya Lefase le Lefsa
21 Bjale ge re arogane le bona gomme re tšere leeto la ka lewatleng, re ile ra sesa ka lebelo ka tsela e otlologilego ra tla Kosi, eupša letšatšing le le latelago ra ya Rode gomme go tloga moo ra ya Patara.
2 Ge re hweditše sekepe seo se bego se tshelela Fenikia, re ile ra namela gomme ra tloga.
3 Ge re lebane le sehlakahlaka sa Tsipero+ ra se tiela ka go le letshadi gomme ra tšwela pele ka go sesela Siria,+ ra ema Tiro, gobane sekepe se be se swanetše go rola dithoto moo.+
4 Re ile ra tsoma barutiwa, ra ba hwetša gomme ra dula moo matšatši a šupago. Eupša ba botša Paulo leboelela ba hlahlwa ke moya o mokgethwa+ gore a se ke a bea lenao Jerusalema.
5 Ka gona ge nako ya go dula ga rena moo e fedile, re ile ra tšwa ra thoma leeto la rena; eupša ka moka ga bona, gotee le basadi le bana, ba re felegetša go fihlela re tšwetše ka ntle ga motse. Ra khunama+ khwiting ya lewatle ra rapela
6 gomme ra laelana.+ Ke moka ra namela ka sekepeng eupša bona ba boela magaeng a bona.
7 Ke moka ra fetša leeto la sekepe la go tšwa Tiro gomme ra fihla Tolomai, ra dumediša bana babo rena ra dula le bona letšatši letee.
8 Letšatšing le le latelago ra sepela ra fihla Kesarea,+ ra tsena ka ntlong ya Filipi wa moebangedi, yoo e bego e le yo mongwe wa banna ba šupago+ gomme ra dula le yena.
9 Monna yo o be a na le barwedi ba bane bao ba sego ba nyalwa, bao ba bego ba porofeta.+
10 Eupša ge re dutše moo matšatši a mmalwa, moporofeta yo mongwe yo a bitšwago Agabuse+ o ile a theoga a etšwa Judea,
11 a tla go rena a tšea lepanta la Paulo, a itlema maoto le matsogo a re: “Moya o mokgethwa o re: ‘Monna yoo lepanta le e lego la gagwe, Bajuda ba tla mo tlema+ ka mokgwa wo kua Jerusalema gomme ba tla mo gafela+ diatleng tša batho ba ditšhaba.’”
12 Bjale ge re kwele se, rena gotee le batho ba lefelong leo ra mo lopa gore a se rotogele+ Jerusalema.
13 Ke moka Paulo a araba a re: “Le re’ng le lla+ gomme le mphokodiša pelong?+ Kgonthišegang gore ke ikemišeditše e sego feela go tlengwa eupša le go hwela+ Jerusalema, ke hwela leina la Morena Jesu.”
14 Ge a be a sa hwe matwa, re ile ra dumelelana ka mantšu a a rego: “A go direge thato+ ya Jehofa.”
15 Bjale ka morago ga matšatši a, re ile ra lokišeletša leeto gomme ra rotogela Jerusalema.+
16 Eupša barutiwa ba bangwe bao ba tšwago Kesarea+ le bona ba ile ba sepela le rena, ba re iša go Menasone wa Tsipero, e lego morutiwa yo mongwe wa ba pele, yoo re bego re tla amogelwa legaeng la gagwe.
17 Ge re tsena Jerusalema,+ bana babo rena ba ile ba re amogela ka lethabo.+
18 Eupša letšatšing le le latelago Paulo o ile a ya le rena go Jakobo;+ bagolo ka moka ba be ba le gona.
19 A ba dumediša gomme a anega ka botlalo pego+ ya dilo tšeo Modimo a di dirilego ditšhabeng ka bodiredi bja gagwe.+
20 Eitše ge ba kwele se ba tagafatša Modimo gomme ba re go yena: “Ngwanešo, o a bona gore go na le dikete tše dintši gakaakang tša badumedi gare ga Bajuda; ka moka ga bona ba fišegela Molao.+
21 Eupša ba kwele mabarebare ka wena gore o be o dutše o ruta Bajuda ka moka ditšhabeng go hlanogela Moshe,+ o ba botša gore ba se ke ba bolotša+ bana ba bona le ge e le go sepela ka metlwae yeo e lego kgale e latelwa.
22 Ka gona go dirwe eng ka se? Ruri ba tla kwa gore o fihlile.
23 Ka baka leo, dira se seo re go botšago sona: Re na le banna ba bane bao ba ikannego.
24 Sepela le banna ba+ gomme o itlhwekiše ka mokgwa wa setlwaedi le bona, o lefelele ditshenyegelo tša bona+ gore ba beolwe dihlogo.+ Ke moka mang le mang o tla tseba gore mabarebare ao ba a kwelego ka wena ga se therešo, eupša o sepela ka thulaganyo, e bile wena ka noši o boloka Molao.+
25 Ge e le badumedi ba tšwago ditšhabeng, re ba rometše phetho ya rena gore ba swanetše go phema se se hlabetšwego medingwana ya diswantšho+ gotee le madi,+ diphoofolo tše di kgamilwego*+ le bootswa.”+
26 Ke moka Paulo a sepela le banna bao letšatšing le le latelago, a itlhwekiša ka mokgwa wa setlwaedi le bona+ gomme a tsena ka tempeleng go tsebiša gore matšatši a go hlwekišwa ka mokgwa wa setlwaedi a tla fela neng,+ le gore sebego+ se swanetše go newa bakeng sa yo mongwe le yo mongwe wa bona.+
27 Bjale ge matšatši a šupago+ a be a le kgauswi le go fela, Bajuda ba ba tšwago Asia ge ba mmona ka tempeleng ba ferekanya lešaba ka moka,+ ba mo swara,
28 ba goeletša ba re: “Banna ba Isiraele, thušang! Yo ke motho yo a rutago mang le mang, kae le kae se se ganwago ke batho+ ba rena le Molao wa rena le lefelo le, gomme go oketša moo, e bile o tlišitše le Bagerika ka tempeleng gomme o šilafaditše lefelo le le lekgethwa.”+
29 Gobane nakong e fetilego ba be ba bone Torofimo+ wa Moefeso a na le yena motseng gomme ba be ba nagana gore Paulo o be a ile a mo tliša ka tempeleng.
30 Motse ka moka wa huduega,+ batho ba tla ba kitima ba swara Paulo ba mo gogela ka ntle ga tempele,+ gateetee mejako ya tswalelwa.
31 Ge ba be ba nyaka go mmolaya, molaodi wa mphato wa madira o ile a tsebišwa gore Jerusalema ka moka e be e ferekane;+
32 gateetee a tšea bahlabani le ditona tša madira gomme a kitima a theogela go bona.+ Ge ba bona molaodi wa madira+ le bahlabani, ba lesa go itia Paulo.
33 Ke moka molaodi wa madira a batamela a mo golega gomme a laela gore a tlengwe ka diketane tše pedi;+ a botšiša gore ke mang le gore o dirile eng.
34 Eupša ba bangwe lešabeng ba goeletša tša bona gomme ba bangwe ba le bona ba goeletša tše dingwe tša bona.+ Ka gona, ge a sa kgone go kgonthišega ka selo ka baka la mpherefere woo, a laela gore a tlišwe sebong sa bahlabani.+
35 Eupša ge a fihla manamelong, o ile a swanelwa ke go rwalwa ke bahlabani ka baka la bošoro bja lešaba;
36 gobane lešaba la batho le be le tšwela pele le ba šetše morago, le goeletša le re: “Mmolayeng!”+
37 Ge a le kgauswi le go išwa ka sebong sa bahlabani, Paulo o ile a re go molaodi wa madira: “Na nka bolela se sengwe le wena?” Yena a re: “Na o kgona go bolela Segerika?
38 Ka gona, na ga o Moegipita yoo matšatšing a sa tšwago go feta a ilego a hlohleletša gore go lwantšhwe mmušo+ gomme a etelela pele banna ba go swara dithipa ba dikete tše nne (4 000) go ya lešokeng?”
39 Ke moka Paulo a re: “Ge e le gabotse ke Mojuda+ wa Tareso+ kua Tsilitsia, moagi wa motseng o tsebjago. Ka gona, ke a go kgopela, ntumelele go bolela le batho ba.”
40 Eitše ge a mo dumeletše, Paulo a direla batho seka ka seatla gore ba homole+ a eme manamelong. Ke moka ge go homotše go itše tuu, a bolela le bona ka leleme la Seheberu,+ a re:
^ Bona mongwalo wa ka tlase go Dit 15:20.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D21%26wtlocale%3DSE%26srcid=share⊂ject=Bala Beibele Inthaneteng